Source: https://www.juridice.ro/424618/modificarea-codului-de-procedura-civila-privind-executarea-silita-a-fost-publicata-in-monitorul-oficial.html
Timestamp: 2019-12-06 01:51:23+00:00
Document Index: 17951131

Matched Legal Cases: ['articolul 603', 'Articolul 615', 'articolul 628', 'Articolul 635', 'Articolul 641', 'articolul 651', 'Articolul 665', 'Articolul 666', 'articolul 670', 'articolul 680', 'articolul 699', 'articolul 712', 'articolul 720', 'articolul 732', 'articolul 783', 'Articolul 820', 'articolul 856', 'Articolul 889', 'articolul 955', 'articolul 23', 'articolul 10']

JURIDICE » Modificarea Codului de procedură civilă privind Executarea Silită a fost publicată în Monitorul Oficial
Citiri: 43.799
Executarea silită nu va mai putea fi încuviințată de executorii judecătorești, conform unei ordonanțe de urgență pentru modificarea Codului de procedură civilă, adoptată în ședința Guvernului din data de 3 februarie 2016, potrivit unui comunicat al Guvernului României, dat publicității miercuri, 3 februarie 2016.
Curtea Constituțională a constatat, prin Decizia nr. 895 din 17 decembrie 2015, că declanșarea executării silite fără un controlul judecătoresc prealabil încalcă exigențele dreptului la un proces echitabil, deoarece lipsesc garanțiile de imparțialitate și independență caracteristice doar instanțelor judecătorești.
În aceste condiții, competența de a încuviința cererea de executare silită va reveni instanței judecătorești, care va efectua, deci, un control judecătoresc preventiv asupra declanșării procedurii de executare silită propriu-zisă, reprezentând o garanție a respectării dreptului justițiabililor la un proces echitabil.
Încuviințarea executării silite semnifică o etapă ce își lasă amprenta asupra întregii proceduri de executare silită.
Prin ordonanța adoptată, Guvernul a pus de acord dispozițiile Codului de procedură civilă cu Constituția României și cu decizia Curții Constituționale, revenindu-se la sistemul consacrat inițial de noul Cod de procedură civilă, anterior modificării sale prin Legea nr. 138/2014.
Ordonanța Guvernului a fost publicată în Monitorul Oficial al României, Partea I, nr. 85 din 4 februarie 2016, și are următorul conținut:
„Având în vedere că, prin Decizia nr. 895/2015, Curtea Constituţională a constatat neconstituţionalitatea dispoziţiilor art. 666 din noul Cod de procedură civilă, care privesc, în esenţă, încuviinţarea executării de către executorul judecătoresc,
– din ziua publicării deciziei, competenţa executorilor judecătoreşti de a încuviinţa executarea silită încetează, în considerarea faptului că, prin aceeaşi decizie, Curtea Constituţională a reţinut că, până la adoptarea soluţiei legislative corespunzătoare, ca o consecinţă a acestei decizii, instanţele judecătoreşti urmează să aplice în mod direct art. 21 alin. (3), art. 124 şi art. 126 alin. (1) din Constituţie, devenind, astfel, competente să încuviinţeze executarea silită,
ţinând seama de faptul că starea de incertitudine juridică, cu consecinţe grave pe planul soluţionării proceselor civile aflate în faza de executare silită – constând în afectarea drepturilor procesuale ale participanţilor la procedurile de executare silită şi punerea instanţelor judecătoreşti în situaţia de a judeca în lipsa unor reguli specifice vizând competenţa şi procedura de soluţionare în materia încuviinţării executării silite –, ar putea fi amplificată în lipsa unei intervenţii legislative imediate,
având în vedere că aspectele mai sus menţionate vizează un interes public şi constituie o situaţie extraordinară, a cărei reglementare nu poate fi amânată, impunând adoptarea de măsuri imediate pe calea ordonanţei de urgenţă, în temeiul art. 115 alin. (4) din Constituţia României, republicată, Guvernul României adoptă prezenta ordonanţă de urgenţă.
Art. I. Legea nr. 134/2010 privind Codul de procedură civilă, republicată în Monitorul Oficial al României, Partea I, nr. 247 din 10 aprilie 2015, se modifică după cum urmează:
La articolul 603, alineatul (3) va avea următorul cuprins:
Articolul 615 va avea următorul cuprins:
„Art. 615. Executarea silită. Hotărârea arbitrală constituie titlu executoriu şi se execută silit întocmai ca o hotărâre judecătorească.”
La articolul 628, alineatul (5) va avea următorul cuprins:
Articolul 635 va avea următorul cuprins:
„Art. 635. Hotărârile arbitrale şi alte hotărâri ale organelor cu atribuţii jurisdicţionale. Pot fi puse în executare hotărârile arbitrale, chiar dacă sunt atacate cu acţiunea în anulare, precum şi alte hotărâri ale organelor cu atribuţii jurisdicţionale rămase definitive, ca urmare a neatacării lor în faţa instanţei judecătoreşti competente.”
Articolul 641 va avea următorul cuprins:
La articolul 651, alineatul (3) va avea următorul cuprins:
Articolul 665 va avea următorul cuprins:
Articolul 666 va avea următorul cuprins:
Dăm împuternicire şi ordonăm executorilor judecătoreşti să pună în executare titlul (Aici urmează elementele de identificare a titlului executoriu.) pentru care s-a pronunţat prezenta încheiere de încuviinţare a executării silite. Ordonăm agenţilor forţei publice să sprijine îndeplinirea promptă şi efectivă a tuturor actelor de executare silită, iar procurorilor să stăruie pentru ducerea la îndeplinire a titlului executoriu, în condiţiile legii. (Urmează semnătura preşedintelui completului şi a grefierului.»”
La articolul 670, alineatul (6) va avea următorul cuprins:
„(6) Pentru sumele stabilite prin aplicarea alin. (1)-(5), încheierea constituie titlu executoriu atât pentru creditor, cât şi pentru executorul judecătoresc.’’
La articolul 680, alineatul (2) va avea următorul cuprins:
La articolul 699, alineatul (2) va avea următorul cuprins:
La articolul 712, alineatul (3) va avea următorul cuprins:
La articolul 720, alineatul (8) va avea următorul cuprins:
La articolul 732, alineatul (2) va avea următorul cuprins:
La articolul 783, alineatul (1) va avea următorul cuprins:
„(1) Poprirea se înfiinţează fără somaţie, în baza încheierii de încuviinţare a executării, prin adresă în care se va preciza şi titlul executoriu în temeiul căruia s-a înfiinţat poprirea, ce va fi comunicată celei de-a treia persoane arătate la art. 781 alin. (1), împreună cu încheierea de încuviinţare a executării sau un certificat privind soluţia pronunţată în dosar. Despre măsura luată va fi înştiinţat şi debitorul, căruia i se va comunica, în copie, adresa de înfiinţare a popririi, la care se vor ataşa şi copii certificate de pe încheierea de încuviinţare a executării sau de pe certificatul privind soluţia pronunţată în dosar, şi titlul executoriu, în cazul în care acestea din urmă nu i-au fost anterior comunicate.”
Articolul 820 va avea următorul cuprins:
„Art. 820. Înştiinţarea debitorului şi a terţului dobânditor. Executorul judecătoresc va comunica o copie de pe încheierea de încuviinţare a executării silite prevăzute de art. 666 atât debitorului, cât şi terţului dobânditor, însoţită, în ambele cazuri, de titlul executoriu în copie certificată de executor pentru conformitate cu originalul şi de somaţie, punându-li-se în vedere ca în termen de 15 zile de la primirea acesteia să plătească întreaga datorie, inclusiv dobânzile şi cheltuielile de executare.”
La articolul 856, alineatul (2) va avea următorul cuprins:
Articolul 889 va avea următorul cuprins:
„Art. 889. Executarea fără somaţie. La cererea creditorului, dacă se justifică o nevoie urgentă sau există pericol ca debitorul să se sustragă de la urmărire, să ascundă, să distrugă ori să deterioreze bunurile ce trebuie predate, instanţa va putea să dispună, prin încheierea de încuviinţare a executării silite, ca executarea silită să se facă de îndată şi fără somaţie.”
La articolul 955, alineatul (1) va avea următorul cuprins:
„(1) Măsura sechestrului asigurător se duce la îndeplinire de către executorul judecătoresc, potrivit regulilor prezentului cod cu privire la executarea silită, care se aplică în mod corespunzător, fără a mai cere vreo autorizare sau încuviinţare în acest sens. Dispoziţiile art. 665 rămân aplicabile.”
Art. II. La articolul 23 alineatul (1) din Legea nr. 303/2004 privindstatutul judecătorilor şi procurorilor, republicată în Monitorul Oficial al României, Partea I, nr. 826 din 13 septembrie 2005, cu modificările şi completările ulterioare, litera a) se modifică şi va avea următorul cuprins:
Art. III. Alineatul (1) al articolului 2.445 din Legea nr. 287/2009 privind Codul civil, republicată în Monitorul Oficial al României, Partea I, nr. 505 din 15 iulie 2011, cu modificările ulterioare, se modifică şi va avea următorul cuprins:
„(1) Creditorul ipotecar poate cere instanţei încuviinţarea executării ipotecii mobiliare prin vânzarea bunului mobil ipotecat. La cererea de încuviinţare se vor ataşa documente care atestă existenţa creanţei ipotecare şi a ipotecii mobiliare, împreună cu dovada perfectării ipotecii. Instanţa va analiza existenţa creanţei şi a ipotecii legal perfectate şi va încuviinţa vânzarea, cu citarea părţilor interesate. Introducerea cererii de încuviinţare a executării ipotecii mobiliare prin vânzarea bunului mobil ipotecat întrerupe prescripţia dreptului de a obţine executarea silită.”
Art. IV. Alineatele (1) şi (2) ale articolului 1811 din Legea nr. 71/2011 pentru punerea în aplicare a Legii nr. 287/2009 privind Codul civil, publicată în Monitorul Oficial al României, Partea I, nr. 409 din 10 iunie 2011, cu modificările şi completările ulterioare, se modifică şi vor avea următorul cuprins:
„(1) Încuviinţarea executării ipotecii mobiliare prin vânzarea bunului ipotecat prevăzută la art. 2.445 din Codul civil este de competenţa judecătoriei în a cărei circumscripţie îşi are domiciliul sau, după caz, sediul creditorul.
Art. V. La articolul 10 alineatul (1) din Ordonanţa de urgenţă a Guvernului nr. 80/2013 privind taxele judiciare de timbru, publicată în Monitorul Oficial al României, Partea I, nr. 392 din 29 iunie 2013, cu modificările şi completările ulterioare, litera a) se modifică şi va avea următorul cuprins:
„a) cereri pentru încuviinţarea executării silite, pentru fiecare titlu executoriu – 20 lei;”.
Art. VI. (1) Începând cu data intrării în vigoare a prezentei ordonanţe de urgenţă, cererile de încuviinţare a executării silite se soluţionează de către instanţele judecătoreşti şi cu procedura prevăzute de Legea nr. 134/2010 privind Codul de procedură civilă, republicată, astfel cum a fost modificată prin prezenta ordonanţă de urgenţă.
Art. VII. Ori de câte ori printr-un act normativ se prevede învestirea cu formulă executorie a titlurilor executorii şi/sau încuviinţarea executării de către executorul judecătoresc, acestea vor fi puse în executare după încuviinţarea executării de către instanţa judecătorească competentă potrivit legii, fără a fi necesară învestirea cu formulă executorie.
Art. VIII. Legea nr. 134/2010 privind Codul de procedură civilă, republicată în Monitorul Oficial al României, Partea I, nr. 247 din 10 aprilie 2015, cu modificările aduse prin prezenta ordonanţă de urgenţă, se va republica, după aprobarea prin lege a acesteia, în Monitorul Oficial al României, Partea I.”
Aflaţi mai mult despre Codul de procedura civila, Constitutia Romaniei, controlul judecătoresc preventiv, Curtea Constitutionala, executare silita, executorii judecătorești, garanții de imparțialitate și independență, Guvernul Romaniei, Guvernul României
Au fost scrise până acum 2 de comentarii cu privire la articolul “Modificarea Codului de procedură civilă privind Executarea Silită a fost publicată în Monitorul Oficial”
05.02.2016 la 08:56
Un alt eșec CONSTITUTIONAL al mult-trâmbițatelor Noilor Coduri.
Creatorii acestora ar trebui obligați la restituirea sumelor de bani încasate din proiect, proportional cu vătămarea sociala produsa.
Nu poți legifera niște enormități Anti-Constituționale fără sa îți asumi responsabilitatea personala.
Echipa care a lucrat la aceste Coduri, ar trebui publicata integral cu numele și prenumele persoanelor care au compus-o.
Prea multe NECONSTITUTIONALITATI, pe bani publici (anterior ar. 13 si 83 NCPC având același tratament).
CINE GREȘEȘTE TREBUIE SA PLĂTEASCĂ!
05.02.2016 la 09:14
Dăm împuternicire şi ordonăm executorilor judecătorești să pună în executare titlul (Aici urmează elementele de identificare a titlului executoriu.) pentru care s-a pronunțat prezenta încheiere de încuviinţare a executării silite. Ordonăm agenților forței publice să sprijine îndeplinirea promptă şi efectivă a tuturor actelor de executare silită, iar procurorilor să stăruie pentru ducerea la îndeplinire a titlului executoriu, în condiţiile legii. (Urmează semnătura președintelui completului şi a grefierului.”
O legiferare de excepție, care va combate efectiv activitatea Grupurilor de crimă organizata si corupție din zona executărilor silite imobiliare.
Supervizare Încuviințării de executare silita de către Președintele instantei -sub Autoritatea Președintelui României – antrenează răspunderea directă a instantei si personal a Președintelui acestei instante, si este greu de crezut ca un Președinte de instantă va angaja puterea Prezidențială in actele de corupție a Grupurilor de crimă organizata și corupție din sectorul executărilor silite bancare/ne bancare, tolerate pană acum de BNR.
Se înlătură astfel posibilitatea de emitere a încuviințărilor date direct de judecători, aflați sub puterea influentei coruptive a Executorilor Judecătorești sau a Băncilor.
Iată ca se poate crea un mecanism legal, de protecție a Cetățeanului onest.